
Nr. SC2017-31898/19.12.2017
EXPUNERE DE MOTIVE  PRIVIND OPORTUNITATEA 

PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A. 

Sectiunea a 2 - a 
Motivul emiterii proiectului de hotărâre

Prin adresa nr. RE2017-2471/18.12.2017 (anexată), Compania Locală de Termoficare Colterm S.A. Timişoara solicită promovarea unui proiect de hotărâre în Consiliul Local al Municipiului Timişoara pentru aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A., ca urmarea a înţelegerii dintre părţi cu ocazia întâlnirii care a avut loc la Ministerul Energiei, legată de plata consumului de gaze naturale necesare producerii energiei termice în sistem centralizat.
Avand in vedere faptul ca achitarea in avans conduce la obţinerea de către Compania Locală de Termoficare Colterm S.A., in calitatea sa de furnizor de energie termica, unor preţuri avantajoase ale gazelor naturale achiziţionate.
Consider oportună promovarea Proiectului de hotărâre privind aprobarea Convenţiei de justificare a avansurilor încheiată între Municipiul Timişoara, Compania Locală de Termoficare Colterm S.A. Timişoara şi E.ON Energie România S.A., şi-l supun spre dezbatere Consiliului Local al Municipiului Timişoara.

